# Festival Internacional de Cinema de Sant Sebastià 1963

L'11a edició del Festival Internacional de Cinema de Sant Sebastià va tenir lloc entre el 7 i el 16 de juny de 1963. Fou inaugurat pel director general de Cinematografia Florentino Soria Heredia amb la projecció de fora de concurs de Fellini 8 ½, que havia clausurat el 15è Festival Internacional de Cinema de Canes; el dia 8 es projectaren El tejedor de milagros i Le Jour et l'Heure. Els dies 9 i 10 visitaren el certamen Leslie Caron i Marisol i foren projectades Una storia milanese, L'habitació en forma d'ela, Au coeur de la vie i Los inconstantes. El dia 12 foren projectats els curtmetratges i Les dimanches de Ville d'Avray, que va gaudir amb la presència de Màrius Cabré i Rocío Dúrcal i el dia 13 Los viciosos i Del rosa al amarillo, que fou força aplaudida. El dia 14 es projectaren Dime with a Halo i Das Feuerschiff, i van visitar el festival Alberto Lattuada, Lee Remick i Alberto Sordi. El dia 15 es van projectar El ratolí a la lluna i Joguines a les golfes, i va comptar amb la presència d'Yvette Mimieux. El dia 16 es va projectar Mafioso d'Alberto Lattuada, a qui li fou atorgada la Conquilla d'Or enmig de les protestes del públic. Després es van entregar la resta de premis.

## Jurat oficial

* Nathan Golden
* Marcelo Arroita-Jáuregui
* Georg Bartosch
* Julio Coll
* Sergio Frossali
* Lukas Heller
* Édouard Molinaro

## Retrospectiva

La retrospectiva d'aquesta edició fou dedicada a "Toros i toreros a la pantalla".

## Selecció oficial

Les pel·lícules de la selecció oficial de 1963 foren:
* Au coeur de la vie de Robert Enrico
* Le avventure di Topo Gigio de Federico Caldura (fora de concurs)
* Das Feuerschiff de Ladislao Vajda
* Dies de vi i roses de Blake Edwards
* Del rosa al amarillo de Manuel Summers
* Dime with a Halo de Boris Sagal
* El tejedor de milagros de Francisco del Villar (fora de concurs)
* Le Jour et l'Heure de René Clément (fora de concurs)
* Les dimanches de Ville d'Avray de Serge Bourguignon
* Los inconstantes de Rodolfo Kuhn
* Los viciosos d'Enrique Carreras
* Mafioso d'Alberto Lattuada
* Fellini 8 ½ de Federico Fellini (fora de concurs)
* Sono yo wa wasurenai de Kozaburo Yoshimura
* L'habitació en forma d'ela de Bryan Forbes
* El ratolí a la lluna de Richard Lester
* Joguines a les golfes de George Roy Hill
* Una storia milanese d'Eriprando Visconti (fora de concurs)
* Què se n'ha fet, de Baby Jane? de Robert Aldrich (fora de concurs)

## Palmarès

Els premis atorgats en aquesta edició foren:
* Conquilla d'Or a la millor pel·lícula Mafioso, d'Alberto Lattuada
* Conquilla d'Or (curtmetratge): La contrebasse, de Maurice Fasquel
* Conquilla de Plata al millor director: Manuel Summers, per Del rosa al amarillo
* Premi Sant Sebastià a la Millor Direcció: Robert Enrico, por Au coeur de la vie
* Premi Sant Sebastià d'interpretació femenina: Lee Remick, per Dies de vi i roses, de Blake Edwards
* Premi Sant Sebastià d'interpretació masculina: Jack Lemmon, per Dies de vi i roses, de Blake Edwards
* Premi Perla del Cantàbric al millor llargmetratge de parla hispana: Del rosa al amarillo, de Manuel Summers
* Premi Perla del Cantàbric al millor curtmetratge de parla hispana: (ex aequo) "Rhapsody in Bogotá", de José María Arzuaga i "Tiempo abierto", de Javier Aguirre Fernández

## Referències

* ↑ Festival Internacional de cine de Donostia-San Sebastián. «Premios 11 edición. 1963». Arxivat de l'original el 3 de maig de 2012.
* ↑ "Ocho y medio" y una mediocre película mejicana, ABC, 9 de juny de 1963
* ↑ Leslie Caron al costat de Màrius Cabré, fotografia a diari ABC, 12 de juny de 1963
* ↑ Films de calidad que elevan el tono del certamen, ABC, 11 de juny de 1963
* ↑ Una gran película: "Les dimanches de Ville d'Avray", ABC, 13 de juny de 1963
* ↑ Triunfo de la película española "Del rosa al amarillo", ABC, 14 de juny de 1963
* ↑ Dos películas correctas, pero grises, ABC, 15 de juny de 1963
* ↑ Una alegre sátira de la astronáutica y un acongojante drama familiar, ABC, 16 de juny de 1963
* ↑ "Mafioso" de ALberto Lattuada, obtiene la Concha de Oro, ABC, 18 de juny de 1963
* ↑ Retrospectives al web del Festival
* ↑ Pel·lícules a la selecció de 1963 al web del Festival
* ↑ Premis del 1963 al web del Festival de Sant Sebastià

## Vegeu també

* 13è Festival Internacional de Cinema de Berlín
* 16è Festival Internacional de Cinema de Canes
* 24a Mostra Internacional de Cinema de Venècia
* 3r Festival Internacional de Cinema de Moscou

## Enllaços externs

* Festival de Sant Sebastià 1963